**Ո Ր Ո Շ ՈՒ Մ**

**Կատարողական վարույթը կասեցնելու մասին**

22.02.2019թ. ք.Երևան

 Հարկադիր կատարումն ապահովող ծառայության Պետական եկամուտների կոմիտե օգտին, դատախազության հայցերով և քրեական գործերով բռնագանձումների Երևան քաղաքի բաժնի՝ ավագ հարկադիր կատարող արդարադատության ավագ լեյտենանտ Ա.Աղասարյանս ուսումնասիրելով 23.10.2018թ. հարուցված թիվ 04657773 կատարողական վարույթի նյութերը

**Պ Ա Ր Զ Ե Ց Ի**

 Երևան քաղաքի ընդանուր իրավասության դատարանի կողմից 28.09.2018թ. տրված թիվ ԵԱՔԴ/0141/01/16 կատարողական թերթերի համաձայն պետք է Վահե Վարդանի Լազարյանից հօգուտ «Մուսոյան ԱԱԱ» ՍՊԸ-ի բռնագանձել 7.030.500 (յոթ միլիոն երեսուն հազար հինգ հարյուր) ՀՀ դրամ` որպես հանցագործության հետևանքով անմիջականորեն պատճառված վնասի հատուցում։

 Վերոգրյալի հիման վրա Հարկադիր կատարումն ապահովող ծառայության պետական եկամուտների կոմիտեի օգտին, դատախազության հայցերով և քրեական գործերով բռնագանձումների Երևան քաղաքի բաժնում հարուցվել է թիվ 04657773 կատարողական վարույթը։

 Երևան քաղաքի ընդանուր իրավասության դատարանի կողմից 23.09.2018թ. տրված թիվ ԵԱՔԴ/0141/01/16 կատարողական թերթերի համաձայն պետք է Վահե Վարդանի Լազարյանից, հօգուտ Հայաստանի Հանրապետության, որպես դատական ծախս, բռնագանձել 1.176.000 (մեկ միլիոն հարյուր յոթանասունվեց հազար) ՀՀ դրամ։

 Վերոգրյալի հիման վրա Հարկադիր կատարումն ապահովող ծառայության պետական եկամուտների կոմիտեի օգտին, դատախազության հայցերով և քրեական գործերով բռնագանձումների Երևան քաղաքի բաժնում հարուցվել է թիվ 04657773 կատարողական վարույթը։

 Կատարողական գործողությունների ընթացքում պարտապանին պատկանող բռնագանձման ենթակա գույք կամ դրամական միջոցներ չեն հայտնաբերվել։

 **Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.**

**Ո Ր Ո Շ Ե Ց Ի**

 Կասեցնել 23.10.2018թ. հարուցված թիվ 04657773 կատարողական վարույթը:

 Որոշման պատճենն ուղարկել կողմերին:

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից 10 օրվա ընթացքում:

 ԴԱՀԿ մասին ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները:

ԱՎԱԳ ՀԱՐԿԱԴԻՐ ԿԱՏԱՐՈՂ,

ԱՐԴԱՐԱԴԱՏՈՒԹՅԱՆ ԱՎԱԳ ԼԵՅՏԵՆԱՆՏ՝ Ա.ԱՂԱՍԱՐՅԱՆ